สวัสดีค่ะ คือประจำเดือนหนูมาวันที่ 5/12/64 แล้วหมดวันที่ 10/12/64 แล้วหนูมีเพศสัมพันธ์กับแฟนแต่ถุงแตกค่ะ แฟนเสร็จแล้วนะคะพอเอาออกมาก็รู้ว่าแตกค่ะ แต่หนูก็กินยาคุมนะคะแบบ28เม็ดมา4เดือนแล้วค่ะ หนูมีโอกาสท้องมั้ยคะ
สวัสดีค่ะ การมีเพศสัมพันธ์โดยกินยาคุมแบบแผงรายเดือน 28 เม็ดอยู่ต่อเนื่องร่วมไปด้วยนั้น โอกาสตั้งครรภ์มีได้น้อยมากๆ น้อยกว่า 1% ค่ะ ถึงแม้ว่าถุงยางอนามัยจะแตกขณะมีเพศสัมพันธ์ก็ตาม เพราะถ้ากินยาคุมแบบแผงอยู่ ก็ไม่น่าจะมีการตกไข่ในเดือนนั้นๆถ้ายังไม่สบายใจ ให้สังเกตรอบเดือน ช่วงกินยาเม็ดแป้ง 7 เม็ดสุดท้ายของแผงอีกครั้ง และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป แต่จริงๆแล้ว ถ้ากินยาคุมต่อเนื่อง แม้ประจำเดือนไม่มา ถ้าตรวจยืนยันว่าไม่ตั้งครรภ์จริง ก็สามารถเริ่มยาแผงต่อไปได้เลย